Go2Sky

Go2Sky, spol. s r.o. je najmladšia slovenská letecká spoločnosť, prevádzkovaná spoločnosťou Go2Sky, spol. s r. o., poskytujúca služby v segmente nepravidelnej prepravy osôb, nákladu a pošty. Sídli na Letisku M. R. Štefánika v Bratislave. Flotilu spoločnosti tvoria 4 dopravné lietadlá typu  Boeing 737-800. Go2Sky ako prvá letecká spoločnosť v histórii Slovenska získala IOSA certifikát 5. júna 2015.

História 
Spoločnosť Go2Sky vznikla 25. októbra 2012. Dňa 15. februára 2013 bola podaná Žiadosť o AOC na Letecký úrad SR. Na druhý deň po prílete prvého lietadla typu Boeing 737-400 imatrikulačnej značky OM-GTA, 2. júla 2013, bolo Leteckým úradom SR vydané AOC.

Dodávací let prvého lietadla sa uskutočnil na trase San José – Halifax – Shannon – Bratislava. Prvý obchodný let spoločnosť uskutočnila dňa 4. júla 2013 z letiska Milana Rastislava Štefánika v Bratislave na letisko Orio al Serio v Talianskom Bergame. Lietadlo aj s posádkou si na letnú sezónu prenajala talianska spoločnosť Mistral Air.

V roku 2014 bola flotila rozšírená o druhý Boeing 737-400 imatrikulačnej značky OM-GTB a následne o tretí Boeing 737-400 imatrikulačnej značky OM-GTC. Lietadlá boli prenajaté talianskej spoločnosti Mistral Air a nemeckej spoločnosti Hamburg Airways.

V roku 2015 pokračoval rast flotily o štvrtý Boeing 737-400 imatrikulačnej značky OM-GTD. V júni 2015 spoločnosť absolvovala certifikačný audit a získala IOSA certifikát. Lietadlá imatrikulačnej značky OM-GTA a OM-GTB boli prenajaté talianskej spoločnosti Mistral Air. Lietadlo imatrikulačnej značky OM-GTC postupne Ukraine International, Norwegian Air Shuttle a chorvátskej spoločnosti Limitless Airways. Lietadlo imatrikulačnej značky OM-GTD lietalo pre Royal Air Maroc a izraelskú spoločnosť Arkia.

V roku 2016 si spoločnosť prenajala prvý Boeing 737-800 imatrikulačnej značky OM-GTE. Lietadlo bolo prenajaté českej leteckej spoločnosti Travel Service. Tesne pred začiatkom letnej sezóny bola uzatvorená zmluva o postúpení prenájmu (sub-dry lease) ďalšieho lietadla typu Boeing 737-800 imatrikulačnej značky LN-NII a lietadlo bolo prenajaté nórskej leteckej spoločnosti Norwegian Air Shuttle. Prenájom sa skončil 6. decembra 2016 z dôvodu plánovanej údržby lietadla. Ostatné lietadlá typu Boeing 737-400 imatrikulačnej značky OM-GTA lietali pre Mistral Air a imatrikulačnej značky OM-GTB pre České aerolínie. Koncom decembra 2016 bolo lietadlo imatrikulačnej značky OM-GTE prenajaté egyptskej spoločnosti FlyEgypt.

V januári 2017 si spoločnosť prenajala ďalší Boeing 737-800 imatrikulačnej značky OM-GTF. Spolupráca s Mistral Air pokračovala aj v roku 2017 a lietadlo imatrikulačnej značky OM-GTB bolo bázované na letisku Bergamo. Spolupráca so spoločnosťou Travel Service pokračovala aj v roku 2017 a lietadlo imatrikulačnej značky OM-GTF bolo bázované v Bratislave. Od Júna 2017 spoločnosť prenajala lietadlo imatrikulačnej značky OM-GTD spoločnosti flyNiki.

Spolupráca so spoločnosťou Travel Service pokračovala aj v roku 2018 a lietadlá imatrikulačnej značky OM-GTE a OM-GTF boli bázované v Bratislave. Lietadlo imatrikulačnej značky OM-GTB bolo prenajaté Českým Aerolíniám a OM-GTD spoločnosti Royal Air Maroc. Ďalší Boeing 737-800 imatrikulačnej značky OM-GTG, ktorý bol zaregistrovaný v júli 2018 bol tiež prenajatý spolončosti Royal Air Maroc. Po skončení letnej sezóny lietadlo imatrikulačnej značky OM-GTE začalo lietať 12 mesačný prenájom pre Litovskú spoločnosť GetJet Airlines. Koncom roka 2018 spoločnosť vyradila obidve lietadlá typu Boeing 737-400.

V roku 2018 boli uzatvorené kontrakty na prenájom lietadiel imatrikulačnej značky OM-GTF a OM-GTG pre poľskú spoločnosť ENTER Air, OM-GTH ktoré bolo pridané do flotily v decembri roku 2018 pre tureckú spoločnosť Corendon Airlines a OM-GTE pokračovali v projekte pre GetJet Airlines.

Incidenty a nehody 
 4. novembra 2016 došlo k incidentu, kedy sa lietadlo imatrikulačnej značky LN-NII začalo rozbiehať na vzletovej dráhe 04 v Kristiansande, ale po 230 metroch nečakane zastalo. Lietadlo zostalo v tejto pozícii asi 5 minút, potom zase začalo naberať rýchlosť. Piloti v reakcii na výstrahu ohľadom nesprávnej vzletovej konfigurácie vypli oba motory. V dôsledku výpadku generátorov došlo aj k prerušeniu elektrického napájania väčšiny systémov, vrátane osvetlenia kabíny. Kým sa posádka snažila reštartovať motory, letušky upokojovali pasažierov. Lietadlo sa následne náhle, bez avíza personálu, ktorý ešte nebol na svojich miestach, rozbehlo, uvádza portál Aviation Herald. Piloti napokon s lietadlom úspešne vzlietli a po 40 minútach pristáli na cieľovom letisku v Osle. Portál však upozornil, že lietadlo letelo v neobvykle nízkej letovej hladine, pravdepodobne pre problémy s tlakom v kabíne pre nesprávnu konfiguráciu pretlakovacieho systému po neštandardnom reštarte systémov.

Flotila 
Lietadlá spoločnosti Go2Sky (stav z januára 2019):

Referencie

Iné projekty

Externé odkazy 
Go2Sky – oficiálna stránka spoločnosti
 Go2Sky fliegt für FlyNiki
 Aerolíniám Niki pomáha lietadlo z Bratislavy 
 Ako získať najlepšie platenú prácu na Slovensku? Návod ako sa stať pilotom
 Rady kapitána lietadla: Kedy letieť na dovolenku
 Ako si vybrať najlepšie sedadlo v lietadle?
 2 letenky na 1 miesto? Dopravca počíta, že jeden pasažier nepríde
 Dovolenkový servis: čo robia s lietadlom, kým čakáte na odlet

Letecké spoločnosti Slovenska
Podniky založené v 2012